# **DECIZIA ETAPEI DE ÎNCADRARE**

## Nr. număr din 25.07.2016

**(PROIECT)**

Ca urmare a solicitării de emitere a acordului de mediu adresate de **SC AUTO DANIANA SRL**, cu sediul în Str. Partizanilor, Nr. 1/A, Simleu Silvaniei, Judetul Sălaj, , înregistrată la APM Salaj cu nr. 4025/05.07.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.07.2016, că proiectul: **CONSTRUIRE HALĂ SERVICE ȘI SPĂLĂTORIE AUTO, EXTINDERE HALĂ EXISTENTĂ, CONSTRUIRE MAGAZIE COLECTARE DEȘEURI, ASFALTARE CURTE,** propus a fi amplasat în oraș Șimleu Silvaniei, str. Tudor Vladimirescu, nr. 56, jud. Sălaj, **nu se** **supune evaluării impactului asupra mediului şi nu se supune evaluării adecvate**.

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. a) – proiecte de dezvoltare a unităților / zonelor industriale și pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

 b) Caracteristicile proiectului:

b1) mărimea proiectului: prin proiect se propune realizarea unei hale compusă dintr-un service auto și o spălătorie auto pentru autocamioane; să extindă hala service existentă cu o boxă de 6 m lățime; să realizeze o magazie pentru colectarea selectivă a deșeurilor și să asfalteze curtea.

CONSTRUCŢIA EXISTENTĂ:

Număr de nivele: Parter + Mansardă (Magazin de prezentare)

 Parter (Hală)

 Suprafaţă construită existentă parter Scep = 334.00 mp;

 Suprafaţă construită extindere parter Scxp = 72.00 mp;

 Suprafaţă desfășurată existentă Sde = 436.00 mp;

 Suprafaţă desfăsurată extindere Sdx = 72.00 mp;

 Suprafaţă construită propusă Scp = 406.00 mp;

 Suprafaţă desfășurată propusă Sdp = 508.00 mp;

HALĂ SERVICE ŞI SPĂLĂTORIE AUTO:

#####  Număr de nivele P

 Suprafață construită parter Scp= 364.00 mp;

 Suprafață desfasurată Sd= 364.00 mp;

MAGAZIE COLECTARE DEŞEURI:

#####  Numar de nivele P

 Suprafață construită parter Scp= 48.00 mp;

 Suprafață desfasurată Sd= 48.00 mp;

ASFALTARE CURTE

 Suprafață curte S = 2050.00 mp;

b2) cumularea cu alte proiecte: nu este cazul;

b3) utilizarea resurselor naturale: alimentarea cu apă se va asigura de la rețeaua de apă a orașului; pentru încălzirea apei menajere se vor utiliza două panouri solare.

* încălzirea spațială se va asigura prin centrală termică pe gaz.

b4) evacuarea apelor uzate:

* apele uzate menajere se vor evacua în rețeaua de canalizare a orașului;
* apele uzate tehnologice rezultate de la spălătorie vor fi evacuate în rețeaua de canalizare a orașului, după o prealabilă preepurare printr-un separator de hidrocarburi cu două compartimente;
* apele pluviale colectate de pe plaforma asfaltată vor fi dirijate spre un decantor cu două compartimente după care vor fi dirijate canalizarea pluvială a orașului.

b5) producţia de deşeuri: conform Legii nr. 211/2011, privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

* lucrările necesare organizării de şantier: organizarea de șantier va consta în depozitări temporare de materiale și asigurarea mijloacelor umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 117 din 30.06.2016 emis de Primăria Orașului Șimleu Silvaniei, terenul se află situat în intravilanul orașului.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor STAS 10009/1988, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor Ord. nr. 1798/2007 – pentru aprobarea Procedurii de emitere a autorizaţiei de mediu, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula